| *Tragelaphus* |
| --- |
| Macho de *Tragelaphus strepsiceros* |
| Clasificación científica |
| 

|  |  |
| --- | --- |
| Reino: | Animalia |
| Filo: | Chordata |
| Subfilo: | Vertebrata |
| Clase: | Mammalia |
| Orde: | Artiodactyla |
| Suborde: | Ruminantia |
| Infraorde: | Pecora |
| Familia: | Bovidae |
| Subfamilia: | Bovinae |
| Tribo: | Strepsicerotini |
| Xénero: | ***Traguelaphus***Blainville, 1816 |

 |
| Especie tipo |
| *Antilope scripta*Pallas, 1766 |
| Especies |
| *Véxase o texto* |
| Sinonimia |
| * *Strepsiceros* Simpson
 |

***Tragelaphus*** é un xénero de mamíferos artiodáctilos ruminantes da familia dos bóvidos, subfamilia dos bovinos e tribo dos estrepsicerotinos que comprende sete xéneros de antílopes africanos.

O nome *"Tragelaphus"* vén do mítico animal denominado "traguelafo" ou "cabra-cervo".

Un sinónimo común é o xénero *Strepsiceros*, que se refire ao mesmo conxunto de antílopes africanos, e que dá un dos nomes do tribo.

O termo do latín científico *Strepsicerus* deriva do grego científico στρεπσικερως *strepsikerōs*, derivado das formas gregas στρεσι- *strepsi-* (de στρέφω *strephō*, "retorcer", "trenzar") e -κερως *-kerōs* (de κέρας *kéras* "corno").

Características
---------------

Son antílopes de gran tamaño, con claro dimorfismo sexual e longos cornos retortos en espiral de forma máis ou menos acusada, a xeito de parafuso, presentes tan só nos machos (agás no elán e no bongo).

Tanto machos como femias presentan manchas claras na cara e/ou na garganta, e finas raias verticais ao longo do lombo.

Porén, os machos adoitan teren algún tipo de melena ou barba na maioría das especies, mentres que as femias carecen destes atributos, pero a súa capa adoita ser máis rubia, en lugar do ton terroso dos machos.

O hábitat das especies que inclúe este xénero abarca desde a estepa arbustiva (*bushweld*) á selva pechada, e incluso hábitas acuáticos ou de montaña, segundo a especie.

O seu papel na cadea trófica é similar ao dos cervos na rexión holoártica.

Orixe do nome
-------------

Imaxe antiga do *Tragelaphus* ou cabra-cervo.
*Tragelaphus* ("cabra-cervo") era orixinariamente unha misteriosa besta descrita polos escrtitores antigos, e particularmente por Aristóteles.

Buffon cría recoñecer que era unha variedade dos cervos ordinarios.

*Tragelaphus* (ou "traguelafo") significa tamén "antílope con cornos en espiral", porque todas as especies do xénero teñen cornos en espiral.

Taxonomía
---------

O xénero foi descrito en 1816 polo naturalista francés Henri Marie Ducrotay de Blainville, na súa obra *Prodrome d'une nouvelle distribution systématique du règne animal*, publicada no *Bull. Sci. Soc. Philom. Paris* **1816**: 75.

### Especies

Na actualidade recoñécense no xénero as seguintes especies:

Xénero *Tragelaphus*
* *Tragelaphus angasii* - niala
* *Tragelaphus buxtoni* - niala de montaña
* *Tragelaphus eurycerus* - bongo
* *Tragelaphus imberbis* - cudú menor
* *Tragelaphus scriptus* - antílope xeroglífico
* *Tragelaphus spekii* - sitatunga
* *Tragelaphus strepsiceros* - gran cudú

Porén, algúns autores inlúen tamén a especie:

* *Tragelaphus sylvaticus*,

considerada pola maioría como subespecie de *Tragelaphus scriptus* (*T. scriptus sylvaticus*).

Por outra parte, o elán común (*Taurotragus oryx*) foi antigamente clasifiado neste xénero como *Tragelaphus oryx*.

Na literatura
-------------

A caza do cudú é o obxecto principal da famosa historia de Ernest Hemingway *Green Hills of Africa*, que é un retrato novelado dun safari realizado por el en 1933, durante un mes, en compañóa da súa esposa Pauline Marie Pfeiffer, no leste de África, en Kenya e Tanganica (actual Tanzania).

Neste libro, o autor describe os cornos como o factor determinante do animal, o que permite xulgar se se realizou unha boa captura ou non. Ademais, os cazadores os comparan, medindo os cornos con cintas métricas.

Notas
-----

1. ↑  L. D. Leakey, ed. (1965): *Olduvai Gorge: Nineteen Fifty-One To Nineteen Sixty-One, Volume 1* Cambridge, New York, USA: Cambridge University Press. ISBN 978-0-521-10517-0, p. 38.
2. 1 2 3  *Tragelaphus* en Wilson & Reeder (2005).
3. ↑  genus Strepsiceros en thefreedictionaty.com
4. ↑  strepsiceros no Merriam-Webster Dictionary on line.
5. ↑  Dorst, J. & Dandelot, P. (1973), pp. 180-202.
6. ↑  Haltenorth, T. & Diller, H. (1986), pp. 57-66.
7. ↑  Esta xilografía é unha ilustración do libro *The history of four-footed beasts and serpents* (A historia dos animais cuadrúpedes e serpentes) de Edward Topsell, 1658.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Tragelaphus Modificar a ligazón no Wikidata*** |

|  |  |
| --- | --- |
|  | Wikispecies posúe unha páxina sobre:  ***Tragelaphus*** |

### Bibliografía

* Dorst, J. & Dandelot, P. (1973): *Guía de campo de los mamíferos salvajes de África*, Barcelona: Ediciones Omega, S. A.
* Haltenorth, T. & Diller, H. (1986): *A Field Guide of the Mammals of Africa including Madagascar*. Londres: William Collins Sons & Co Ltd. ISBN 0-00-219778-2.
* Kowalski, Kazimierz (1981): *Mamíferos. Manual de teriología*. Madrid: H. Blume Ediciones. ISBN 84-7214-229-9.
* Wilson, D. E. & Reeder, D. M. (editors) (2005): *Mammal Species of the World - A Taxonomic and Geographic Reference*. Third edition. Baltimore, Maryland, EE.UU.: The Johns Hopkins University Press. ISBN 0-8018-8221-4.

### Outros artigos

* Bóvidos
* Bovinos
* Estrepsicerotinos
* Antílope

### Ligazóns externas

* *Tragelaphus* en *Mammal Species of the World* *(en inglés)*
* *Tragelaphus* en ADW *(en inglés)*
* *Tragelaphus* no SIIT *(en francés)*
* *Tragelaphus* no NCBI *(en inglés)*

|  |  |
| --- | --- |
| Control de autoridades | 
* Wd: Q311375
* BRE: 2141711
* EBID: ID
* MAG: 2779571954

 |

|  |  |
| --- | --- |
| Identificadores taxonómicos | 
* ADW: Tragelaphus
* EOL: 103531
* EPPO: 1TRGPG
* Fossilworks: 42885
* GBIF: 5220176
* iNaturalist: 42337
* ITIS: 624981
* MSW: 14200726
* NCBI: 9944

 |